Ногаан Дарийги – Дрөлжаң

Ногаан Дарийги – Дрөлжаң — Ногаан Дарийгини бүгү-ле амылыгларның авазы кылдыр хүлээп турар. Чүге дээрге ол амылыгларның дөгерезинге, бодунуң төлүнге дег, ынак, Улуг Энерелдиг. Ол Будда Бурганның идекпейиниң илерели, чаяалгазы (аспект активности Будды). Ногаан Дарийги бөдүүн херээжен кижи дурган. Сарыг Шажынның Өөредиин шиңгээдип, боттандырып чорааш, Чырыткылыг Будда Деңнелинге четкен. “Бүгү-ле амылыглар шуптузу Чырыткылыг байдалга четпээн шаанда, Чыргалаңче чорбас мен” – деп даңгыраглаан. Оон эгелээш, амылыгларга кезээде дузалап чоруур. Ооң эң кол шынары: дүрген дуза херек байдалда дузаны албан чедирип чорууру. Ооң бир буду олудундан шала бадып келген дээрге-ле “дуза хереглээн амылыгларынга дораан дузалаайн” деп даңгырак бергенин демдеглеп турар.
Ногаан Дарийгиниң тариназы чуртталгада шаптараазыннарны арыглаар, каргыш-чатка, багай дүштерден камгалаар.

 Тариназы 
ОМ ТАРЕ ТУТАРЕ ТУРЕ СОХА

 Дөзүк 
Геше Лобсаң (Ловзаң) Тхүптен. "Будда Бурганга сүзүглеп тейлээри база хилинчек-човулаңдан адырлырының аргалары". Тыва дылда. Кызыл: "Тываның ном үндүрер чери", 2008 - 93 а.

Н
Н
Н